Document ID: 32003D0896

32003D0896
L 333/94
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 декември 2003 година
за даване право на държавите-членки да удължат временните разрешения, издавани за новите активни вещества тиаклоприд, тиаметоксам, хиноксифен, флазасулфурон Spodoptera exigua - nuclear polyhedrosis вирус, спинозад, Giocladium catenulatum, Pseudomonas chlororaphis и индоксакарб
(нотифицирано под номер С(2003) 4851)
(текст от значение за ЕИП)
(2003/896/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 2003/84/ЕО на Комисията (2), и по-специално член 8, параграф 1, четвърта алинея от нея,
като има предвид, че:
(1)
Съгласно член 6, параграф 2 от Директива 91/414/ЕИО през месец септември 1998 г. Обединеното кралство получи заявление от Bayer AG (понастоящем Bayer CropScience) за вписването на активния тиаклоприд в приложение I към Директива 91/414/ЕИО. Решение 2000/181/ЕО на Комисията (3) потвърди, че документацията е пълна и може да се счита, че задоволява като цяло изискванията по приложения II и III към директивата по отношение на данните и информацията.
(2)
Властите на Испания получиха подобно заявление през месец март 1999 г. от Novartis Crop Protection AG (понастоящем Bayer CropScience) относно тиаметоксам. Тази документация бе обявена за пълна с Решение 2000/181/ЕО на Комисията.
(3)
Властите на Обединеното Кралство получиха подобно заявление през месец август 1995 г. от страна на Dow Elanco Europe (понастоящем Dow AgroSciences) относно хиноксифен. Тази документация бе обявена за пълна с Решение 96/457/ЕО на Комисията (4).
(4)
Властите на Испания получиха подобно заявление през месец декември 1996 г. от ISK Biosciences Europe SА относно флазасулфурон. Тази документация бе обявена за пълна с Решение 97/865/ЕО на Комисията (5).
(5)
Властите на Нидерландия получиха подобно заявление през месец юли 1996 г. от Biosys относно Spodoptera exigua - nuclear polyhedrosis вирус. Решение 97/865/ЕО обяви тази документация за пълна.
(6)
Властите на Нидерландия получиха подобно заявление през месец юли 1999 г. от Dow AgroSciences относно спинозад. Тази документация бе обявена за пълна с Решение 2000/210/ЕО на Комисията (6).
(7)
Властите на Финландия получиха подобно заявление през месец май 1998 г. от Kemira Agro Oy относно Gliocladium catenulatum. Тази документация бе обявена за пълна с Решение 1999/392/ЕО на Комисията (7).
(8)
Властите на Швеция получиха подобно заявление през месец декември 1994 г. от Bio Agri AB относно Pseudomonas chlororaphis. Тази документация бе обявена за пълна с Решение 97/248/ЕО на Комисията (8).
(9)
Властите на Нидерландия получиха подобно заявление през месец октомври 1997 г. от Du Pont de Nemours France SA относно индоксакарб. Тази документация бе обявена за пълна с Решение 98/398/ЕО на Комисията (9).
(10)
Потвърждение на пълнотата на документацията бе необходимо, за да стане възможно тя да бъде подробно разгледана и да се даде на държавите-членки възможността да издават временни разрешителни за периоди до три години за продуктите за растителна защита, съдържащи въпросните активни вещества, при съблюдаване на условията, постановени в член 8, параграф 1 от Директива 91/414/ЕИО, и по-специално на условията, отнасящи се до подробната оценка на активното вещество и на продукта за растителна защита с оглед на изискванията, постановени от директивата.
(11)
Въздействието на тези активни вещества върху здравето на човека и околната среда е било оценено в съответствие с разпоредбите на член 6, параграфи 2 и 4 от Директива 91/414/ЕИО за употребите, предложени от съответните заявители. Докладващите държави-членки представиха проектооценките си пред Комисията на 29 ноември 2000 г. (тиаклоприд), 20 януари 2002 г. (тиаметоксам), 11 октомври 1996 г. (хиноксифен), 1 август 1999 г. (флазасулфурон), 19 ноември 1999 г. (Spodoptera exigua - nuclear polyhedrosis вирус), 1 февруари 2001 г. (спинозад), 16 май 2001 г. (Gliocladium catenulatum), 7 април 1998 г. (Pseudomonas chlororaphis) и 7 февруари 2000 г. (индоксакарб).
(12)
Документите са все още в процес на разглеждане след представянето на проектооценките от съответните докладващи държави-членки и няма да бъде възможно оценяването да приключи в сроковете, предвидени с Директива 91/414/ЕИО на Съвета.
(13)
Тъй като оценката до момента не е установила никакви причини за безпокойство, на държавите-членки би трябвало да се даде възможността да удължат временните разрешения, дадени за продуктите за растителна защита, съдържащи въпросните активни вещества, за срок от 24 месеца, в съответствие с разпоредбите на член 8 от Директива 91/414/ЕИО, така че да се даде възможност да продължи разглеждането на документите. Очаква се оценката и процесът по вземане на решение за евентуално включване в приложение I на всяко едно от въпросните активни вещества да приключат в рамките на 24 месеца.
(14)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Държавите-членки могат да удължат временните разрешения за продукти за растителна защита, съдържащи тиаклоприд, тиаметоксам, хиноксифен, флазасулфурон, Spodoptera exigua - nuclear polyhedrosis вирус, спинозад, Giocladium catenulatum, Pseudomonas chlororaphis или индоксакарб за период не повече от 24 месеца от датата на приемането на настоящото решение.
Член 2
Адресати на настоящото решение са държавите-членки.
Съставено в Брюксел на 19 декември 2003 година.

Labels: 0
3
6